***** ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1990 για την τροποποίηση της οδηγίας 86/77/ΕΟΚ περί εγκρίσεως πράξεων επισιτιστικής βοήθειας που πραγματοποιούνται από φιλανθρωπικούς οργανισμούς και οι οποίες εξαιρούνται από την εφαρμογή των νομισματικών εξισωτικών ποσών (Το κείμενο στην αγγλική γλώσσα είναι το μόνο αυθεντικό) (90/163/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12, Εκτιμώντας: ότι ο κανονισμός (ΕΟΚ) αριθ. 3154/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1546/89 (4), θεσπίζει τις λεπτομέρειες για τη διοικητική εφαρμογή των νομισματικών εξισωτικών ποσών που εισήχθησαν από τον κανονισμό (ΕΟΚ) αριθ. 1677/85· ότι οι εξαγωγές προς τις τρίτες χώρες που πραγματοποιούνται στα πλαίσια των πράξεων επισιτιστικής βοήθειας που αναφέρονται στο άρθρο 21 παράγραφος 2 του κανονισμού (ΕΟΚ) αριθ. 3154/85 πρέπει να εξαιρούνται από την εφαρμογή νομισματικών εξισωτικών ποσών όταν οι εξαγωγές αυτές πραγματοποιούνται από οργανισμούς με φιλανθρωπικό σκοπό και εγκεκριμένους σύμφωνα με την κοινοτική διαδικασία· ότι ορισμένοι φιλανθρωπικοί οργανισμοί εγκρίθηκαν από την απόφαση 86/77/ΕΟΚ της Επιτροπής (5), όπως τροποποιήθηκε τελευταία από την απόφαση 89/497/ΕΟΚ (6)· ότι και άλλοι οργανισμοί μπορούν να θεωρηθούν ως φιλανθρωπικοί οργανισμοί με βάση την έγκρισή τους σύμφωνα με τις διατάξεις της εθνικής νομοθεσίας· ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των σχετικών επιτροπών διαχείρισης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Προστίθενται στο παράρτημα της οδηγίας 88/77/ΕΟΚ, με ισχύ από 1η Ιανουαρίου 1990, οι εξής φιλανθρωπικοί οργανισμοί: «Kent and Sussex aid to Poland», «Plumbline Ministries», «Battle Baptist Church» και «The Cheldon Christian Trust», «The Romanian Aid Fund Limited», «Association of Ukranian Women in Great Britain». Άρθρο 2 Η παρούσα απόφαση απευθύνεται στο Ηνωμένο Βασίλειο. Βρυξέλλες, 26 Μαρτίου 1990.

[Source: multi_eurlex | Tokens: 1932]